kardosdrur/scandi-wiki huggingface dataset:
Hanbok

En Hanbok (i Sydkorea) eller Chosŏn-ot (i Nordkorea) er en traditionel koreansk kjole til semi-formel eller formel påklædning ved traditionelle lejligheder såsom festivaler, fester og ceremonier. Den er kendetegnet ved livlige farver og enkle linjer uden lommer. Selvom udtrykket bogstaveligt betyder "koreansk tøj", henviser Hanbok i dag normalt til tøj, der bæres i Joseon-dynastiets periode.

Eksterne henvisninger 

 History of Hanbok 
 Information about Hanbok 
 Traditional Korean Clothing - Life in Korea
 Official Korea Tourism Organization - Hanbok Clothing 
Folkedragter
Kultur i Korea
Birte Hornemann

Birte Hornemann (født 19. november 1959) er en dansk ekspert inden for ranking af universiteter på international plan. Hun er derudover også medlem af IREG Observatory on Academic Ranking and Excellences Excecutive Committee, hvilket er en international NGO der beskæftiger sig med rangering af universiteter på global plan.

Hornemann er ansat som chefkonsulent på Aalborg Universitet.

Uddannelse 
Birte Hornemann færdiggjorde sin kandidatuddannelse og blev civilingeniør ved Aalborg Universitet i 1985.

I 1990 blev Hornemann endvidere færdig med HD-uddannelsen i organisation og ledelse - også ved Aalborg Universitet.

Referencer 

Civilingeniører fra Danmark
Ansatte ved Aalborg Universitet
Alumni fra Aalborg Universitet
JJJ

JJJ kan have flere betydninger, heriblandt:

 Jaren Jackson Jr. - amerikansk basketballspiller
 JJJ (hiphopper) - japansk hiphopper, medlem af Fla$hBackS
 J. Jonah Jameson - fiktiv person i Spider Man-universet
 Triple J - australsk radiostation, en del af Australian Broadcasting Corporation
 JJJ Mountain - bjerg i Virginia, USA
 Jing-Jin-Ji - storbyområde omfattende bl.a. Beijing
Australian Open-mesterskabet i herredouble 2021

Australian Open-mesterskabet i herredouble 2021 var den 109. turnering om Australian Open-mesterskabet i herredouble. Turneringen var en del af Australian Open 2021 og blev spillet i Melbourne Park i Melbourne, Victoria, Australien i perioden 10. - 21. februar 2021.

Mesterskabet blev vundet af Ivan Dodig og Filip Polášek, som i finalen besejrede de forsvarende mestre, Rajeev Ram og Joe Salisbury, med 6-3, 6-4. Polášek blev dermed den første slovakiske mand, der vandt en grand slam-titel.

Pengepræmier og ranglistepoint 

Den samlede præmiesum til spillerne i herredouble androg A$ 3.980.000 (ekskl. per diem), hvilket var en stigning på 2,5 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Australian Open-mesterskabet i herresingle 2021
 Australian Open-mesterskabet i damesingle 2021
 Australian Open-mesterskabet i damedouble 2021
 Australian Open-mesterskabet i mixed double 2021

Eksterne henvisninger 
 Australian Open

Noter 

Australian Open 2021
2021
ATP Tour 2021
Vejrudsagnsord

Et vejrudsagnsord eller vejrverbum er et udsagnsord der anvendes om vejret.
På visse sprog er de særlige da opfører sig grammatisk specielt.

På dansk er de avelente, det vil sige deres valens er nul og de tager et formelt subjekt, ordet det.
Eksempler er "regne", (at) "sne", "blæse", "hagle" og "storme".
For alle disse verber gælder at "det" kan sættes foran: "det regner", "det sner" osv.
Det er dog også muligt for visse af vejrverberne at tage et andet navneord, for eksempel "vind" i "vinden blæser".
Det også muligt at få andre navneord ved ændring af betydning og tilføjelse af ord, for eksempel for "sne": "vejen sner til" og "vi sner inde".

På tysk og engelsk, er vejrudsagnsordene knyttet til henholdsvis es og it. På japansk og tyrkisk kan grundleddet helt forsvinde.

Henvisninger 

Ordklasser
Bukken Bruse-ulykken

Bukken Bruse-ulykken var en flyulykke som skete den 2. oktober 1948 ved Hommelvik sjøflyhavn i Trondheimsfjorden i Norge og som kostede 19 mennesker livet. Flyet var et norskregistreret firemotors vandfly af typen Short Sandringham V (registerring LN-IAW) med navnet "Bukken Bruse" og tilhørte Det Norske Luftfartselskap (DNL). Det blev brugt i den såkaldte flyvende hurtigrute med vandfly fra Fornebu til Tromsø.

Hændelsesforløb 
Flyet var på vej fra Fornebu til Hommelvik ved Trondheim med 38 passagerer og en besætning på syv med kaptajn John Strandrud i spidsen. Da flyet skulle lande i Hommelvika ved Trondheimsfjorden var vejret dårligt. Styrbord (højre) ponton ramte vandet så kraftigt at den knækkede. Flyet hældte over til styrbord (højre) side og styrbord (højre) vinge ramte vandet. Derefter tippede flyet over, og næsen blev ødelagt i det kraftige sammenstød med vandet, og en stewardesse blev dræbt øjeblikkeligt. Den forreste del af flyet blev hurtigt fyldt med vand.

Af de i alt 45 ombord døde 16 af passagererne og tre af besætningen. Blandt de omkomne var borgmester i Tromsøysund kommune Alfred Hansen. De passagerere som ikke druknede, var de som sad længst tilbage i flyets rygerafdeling, deriblandt den kendte britiske filosof og samfundskritiker Bertrand Russell (1872-1970), som skulle til Trondheim for at holde et foredrag.

Referencer

Eksterne henvisninger 
 Aviation-safety.net – Information om Bukken Bruse-ulykken på aviation-safety.net.
 Anekdote om Russell og ulykken fra Under Dusken.

Flyulykker og -hændelser i Norge
Flyulykker og -hændelser i 1948
Trondheim
Trondheimsfjorden
Chester bymur

Chester bymur er en bymur omkring byen Chester i grevskabet Cheshire, England. Den første del blev opført af romerne, da de etablerede fortet Deva Victrix mellem år 70 og 80. Oprindeligt bestod den af en vold med en palisade på toppen. Fra omkring år 100 begyndte man at genopføre den i sandsten, men det blev ikke færdiggjort før 100 år senere. Efter romerne forlod Storbritannien er der ingen kilder på muren, før Æthelflæd genetablerede Chester som en burgh i 907. Forsvarsværkerne blev forbedret, selvom man ikke præcist ved, hvad der blev udført. Efter den normanniske erobring blev murene udvidet mod vest og mod sød for at danne en komplet cirkel omkring den middelalderlige by. Denne mur stod sandsynligvis færdig i midten af 100-tallet.

Vedligeholdelse af murene var en løbende problem. De blev yderligere forbedret under den engelske borgerkrig, og blev ødelagte under krigen. Efter dette ophørte de med at have et forsvarsmæssigt formål, og de udviklede sig til at blive et fritidsområde. I dag er Chester bymur en stor turistattraktion, og det er den bedst bevarede romerske og middelalderlige bymur i Storbritannien.
 De bevarede mure danne næsten en komplet cirkel om den middelalderlige bykerne på omkring 2,95 km.

Se også 
 Bymure i England og Wales

Referencer 

Litteratur

Eksterne henvisninger 

 'Chester: a Virtual Stroll Around the Walls'

bymur
Bymure i Storbritannien
Denis Papin

Denis Papin (født den 22. august 1647, død den 26. august 1713) var en fransk fysiker, matematiker og opfinder, der er bedst kendt for sin banebrydende opfindelse, 'Papins gryde', der var forløberen for trykkogeren og senere dampmaskinen.

Papin besøgte i 1675, hvor han arbejde med Robert Boyle fra 1676 til 1679, hvor han udviklede sin "gryde", der var en slags trykkoger med en sikkerhedsventil. Han talte for Royal Society i 1679 om sin opfindelse og forblev i London indtil 1687, hvor han rejste til Tyskalnd for at tiltræde en akademisk stilling. 

Under ophold ved Philipps-Universität i Marburg i 1690 byggede Papin en model af en dampmaskine med et stempel, den første af sin slags. Papin fortsatte med at arbejde med dampmaskiner de næste 15 år. I 1695 flyttede han fra Marburg til Kassel, hvor han i 1705 udviklende en anden dampmaskine ved hjælp fra Gottfried Leibniz baseret på en opfindelse af Thomas Savery. Han fremstillede også en dampmaskine til brug for skibe, hvor maskinen drev skibets årer.

Galleri

Referencer

Fysikere fra Frankrig
Opfindere fra Frankrig
Matematikere fra Frankrig
Gerhard Müller

Gerhard Diderik Grubbe Müller (født 1904 - død 1993) var en dansk gymnasielektor og fodboldtræner.

Gerhard Müller var træner for AGF i ti år fra 1941 til 1951, hvilket er klubrekord. Han var lektor i engelsk og gymnastik ved Aarhus Katedralskole fra 1928 til 1974. I 1935 var han med til at stifte AGF’s håndboldafdeling, og han sad i AGF's hovedbestyrelse i perioden 1958-1966.
 
I sin tid som træner for AGF, var holdet for første gang tæt på at vinde Danmarksmesterskabet i 1945. I finalen i Idrætsparken i København tabte AGF dog til AB. Han stod også i spidsen for holdet, der tre år i træk fra 1949 til 1951 vandt bronze.

Noter 

Fodboldtrænere for AGF
Fodboldtrænere fra Danmark
Søren Vadstrup Jensen

Søren Vadstrup Jensen (født 24. december 1901 i Besser, død 29. august 1989) var en dansk fodboldspiller og ingeniør.

Søren Jensen spillede for AGF's fodboldhold i perioden 1924 – 1938. I 1925 scorede han to mål i finalenederlaget på 2-9 mod KB, da AGF for første gang nogensinde nåede finalen i landsfodboldturneringen. Fra 1926 og de følgende 12 år var han anfører for AGFs førstehold. Han opnåede ca. 400 kampe for AGF og efter endt karriere var han træner for AGFs førstehold i sæsonen 1938-39. Han fik 11 kampe for det Danmarks fodboldlandshold i perioden 1931-1933.

I 1945 stiftede han i Aarhus Søren Jensen Rådgivende Ingeniørfirma, som i dag stadig er i familiens eje.

Noter 

Fodboldspillere fra AGF
Fodboldtrænere for AGF
Fodboldlandsholdsspillere fra Danmark
Fodboldtrænere fra Danmark
Ingeniører fra Danmark
Australian Open-mesterskabet i damedouble 2021

Australian Open-mesterskabet i damedouble 2021 var den 95. turnering om Australian Open-mesterskabet i damedouble. Turneringen var en del af Australian Open 2021 og blev spillet i Melbourne Park i Melbourne, Victoria, Australien i perioden 10. - 19. februar 2021.

Mesterskabet blev vundet af det andetseedede par, Elise Mertens og Aryna Sabalenka, som i finalen besejrede tredjeseedede Barbora Krejčíková og Kateřina Siniaková med 6-2, 6-3 på 79 minutter, og som dermed vandt titlen for første gang. Det var karrierens anden grand slam-titel for både Mertens og Sabalenka, der også vandt deres første titel sammen, da de triumferede ved US Open 2019.

Resultaterne ved Australian Open medførte, at Mertens og Sabalenka efter turneringen overtog førstepladsen på WTA's verdensrangliste i double fra Hsieh Su-Wei, der som topseedet sammen med Barbora Strýcová tabte allerede i anden runde . De to spillere havde ikke tidligere været på førstepladsen på ranglisten.

Krejčíková og Siniaková var i deres tredje grand slam-finale i damedouble som makkere, men det var første gang, at de måtte forlade slutkampen i taberens rolle efter at de havde vundet de to første finaler ved French Open 2018 og Wimbledon 2018. Kateřina Siniaková havde derudover også tidligere US Open-finalen i 2017, som hun tabte med Lucie Hradecká ved sin side.

Tímea Babos og Kristina Mladenovic var forsvarende mestre men forsvarede ikke deres titel, eftersom Mladenovic meldte afbud til mesterskabet pga. en benskade.

Pengepræmier og ranglistepoint 

Den samlede præmiesum til spillerne i damedouble androg A$ 3.980.000 (ekskl. per diem), hvilket var en stigning på 2,5 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Australian Open-mesterskabet i herresingle 2021
 Australian Open-mesterskabet i damesingle 2021
 Australian Open-mesterskabet i herredouble 2021
 Australian Open-mesterskabet i mixed double 2021

Eksterne henvisninger 
 Australian Open

Noter 

Australian Open 2021
2021
WTA Tour 2021
Australian Open-mesterskabet i mixed double 2021

Australian Open-mesterskabet i mixed double 2021 var den 78. turnering om Australian Open-mesterskabet i mixed double. Turneringen var en del af Australian Open 2021 og blev spillet i Melbourne Park i Melbourne, Australien. Turneringen blev spillet i perioden 12. - 20. februar 2021 med deltagelse af 32 par.

Mesterskabet blev vundet af sjetteseedede Barbora Krejčíková og Rajeev Ram, som i finalen besejrede det australske wildcard-par Samantha Stosur og Matthew Ebden med 6-1, 6-4 i løbet af 59 minutter. Det tjekkisk-amerikanske par måtte tidligere i turneringen afværge en matchbold ved stillingen 10-11 i match tiebreak i deres opgør i anden runde mod Ena Shibahara og Ben McLachlan, som de til sidst vandt med 6-4, 3-6, [13-11], men derefter tabte de ikke et sæt på deres vej mod titlen. Krejčíková og Ram vandt dermed Australian Open-mesterskabet i mixed double for anden gang som makkere, efter at de havde vundet titlen for første gang i 2019. Krejčíková havde endvidere vundet titlen i 2020 sammen med Nikola Mektić, og hun blev dermed den sjette spiller i mesterskabets historie, der vandt mixed double-titlen tre år i træk, og den første siden Jim Pugh vandt tre titler i træk i 1988, 1989 og 1990. Stosur og Ebden var begge i mixed double-finalen ved Australian Open for anden gang, idet de begge tidligere havde vundet titlen – dog med to forskellige makkere.

Barbora Krejčíková vandt den femte grand slam-titel i sin karriere, eftersom hun også tidligere havde vundet French Open- og US Open-titlen i damedouble i 2018 sammen med Kateřina Siniaková. For Rajeev Ram var triumfen hans tredje grand slam-titel. Han havde tidligere sejret ved Australian Open-mesterskabet i herredouble 2020 med Joe Salisbury som makker.

Pengepræmier 

Den samlede præmiesum til spillerne i mixed double andrager A$ 617.000 (ekskl. per diem), hvilket var et fald på 9,5 % i forhold til året før.

Turnering

Deltagere 

Turneringen havde deltagelse af 32 par, der var fordelt på:
 24 direkte kvalificerede par i form af deres ranglisteplacering.
 8 par, der havde modtaget et wildcard.

Seedede spillere 

De 8 bedste par blev seedet:

Wildcards 

Otte par modtog et wildcard til turneringen.

Resultater

Se også 
 Australian Open-mesterskabet i herresingle 2021
 Australian Open-mesterskabet i damesingle 2021
 Australian Open-mesterskabet i herredouble 2021
 Australian Open-mesterskabet i damedouble 2021

Eksterne henvisninger 
 Australian Open

Noter 

Australian Open 2021
2021
Elvar Örn Jónsson

Elvar Örn Jónsson (født den 31. august 1997 i Selfoss, Island) er en islandsk håndboldspiller, som spiller i Skjern Håndbold og på Islands herrehåndboldlandshold.

Han deltog under VM i håndbold 2019 i Danmark/Tyskland.

Referencer 

Håndboldspillere fra Island
Håndboldspillere fra Skjern Håndbold
Personer fra Selfoss
Arnar Freyr Arnarsson

Arnar Freyr Arnarsson (født den 14. marts 1996 i Reykjavik, Island) er en islandsk håndboldspiller, som spiller i GOG og på Islands herrehåndboldlandshold.

Han deltog under VM i håndbold 2019 i Danmark/Tyskland.

Referencer 

Håndboldspillere fra Island
Håndboldspillere fra GOG
Viktor Gísli Hallgrímsson

Viktor Gísli Hallgrímsson (født den 24. juli 2000 i Reykjavik, Island) er en islandsk håndboldspiller, som har spillet i GOG og på Islands herrehåndboldlandshold og nu spiller for det franske hold, HBC Nantes.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Island
Håndboldspillere fra GOG
Bjarki Már Elísson

Bjarki Már Elísson (født den 16. maj 1990 i Reykjavik, Island) er en islandsk håndboldspiller, som spiller i TBV Lemgo og på Islands herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 
  

Håndboldspillere fra Island
Personer fra Reykjavik
Ólafur Guðmundsson

Ólafur Andrés Guðmundsson (født den 13. maj 1990 i Hafnarfjörður, Island) er en islandsk håndboldspiller, som spiller i IFK Kristianstad og på Islands herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer 

Håndboldspillere fra Island
Personer fra Reykjavik
Kári Kristjánsson

Kári Kristjánsson (født den 28. oktober 1984 i Hafnarfjörður, Island) er en islandsk håndboldspiller, som spiller i Íþróttabandalag Vestmannaeyja og på Islands herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer 

Håndboldspillere fra Island
Viggó Kristjánsson

Viggó Kristjánsson (født den 9. december 1993 i Reykjavik, Island) er en islandsk håndboldspiller, som spiller i HSG Wetzlar og på Islands herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Island
Personer fra Reykjavik
Haukur Þrastarson

Haukur Þrastarson (født den 14. april 2001 i Selfoss, Island) er en islandsk håndboldspiller, som spiller i UMF Selfoss og på Islands herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Island
Sigvaldi Guðjónsson

Sigvaldi Björn Guðjónsson (født den 4. juli 1994 i Reykjavik, Island) er en islandsk håndboldspiller, som spillede i BSV, hvorefter han flyttede til Aarhus Håndbold. Derfra kom han til Elverum Håndball og på Islands herrehåndboldlandshold.

Han spiller nu i Kolstad Håndball i Norge.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Island
Personer fra Reykjavik
Ýmir Örn Gíslason

Ýmir Örn Gíslason (født den 1. juli 1997 i Reykjavik, Island) er en islandsk håndboldspiller, som spiller i tyske Rhein-Neckar Löwen og på Islands herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Island
Personer fra Reykjavik
Tom Leeb

Tom Leeb (født 21. marts 1989) er en fransk humorist, skuespiller, sanger og sangskriver.

Han udgav sit debutalbum Recollection i september 2019. I begyndelsen af 2020 blev han internt udvalgt af France Télévisions til at repræsentere Frankrig ved Eurovision Song Contest 2020, der skulle have været afholdt i Rotterdam med sangen The Best in Me. Eurovision Song Contest 2020 blev imidlertid aflyst på grund af COVID-19-pandemien.

Film 
 2014: Avis de mistral - Tiago
 2018: [Edmond - Léonidas „Léo“ Volny
2021 8 rue de l' Humanité - Dany Boon (Netflix)
2021 Pierre & Jeanne - Clémentine Célarié fra Guy de Maupassants roman

Diskografi

Alben 
 Tom Leeb (2018)
 Recollection (2019)

Singles 
 We Are Too Late (2018)
 Go On (2018)
 Sun (2019)

Referencer

Eksterne henvisninger 
 

Sangere fra Frankrig
Personer fra Paris
Frankrigs Eurovision Song Contest-deltagere
Deltagere ved Eurovision Song Contest 2020
Franskmænd i 1900-tallet
Franskmænd i 2000-tallet
Marie Amalie af Napoli og Sicilien

Marie Amalie af Napoli og Sicilien (26. april 1782 på Reggia di Caserta ved Napoli i Kongeriget Napoli – 24. marts 1866 i Claremont House, Surrey, England)  var en italiensk prinsesse, der blev fransk dronning fra 1830 til 1848.

Forfædre 
Marie Amalie var datter af kong Ferdinand 1. af Begge Sicilier og hans gemalinde (dronning) Maria Karolina af Østrig samt barnebarn af kong Karl 3. af Spanien, kejser Frans 1. Stefan og kejserinde Maria Theresia af Østrig. Desuden var hun søsterdatter til Marie-Antoinette, der var Frankrigs dronning fra 1774 til 1792.

Efterkommere 
Marie Amalie var gift med Ludvig-Filip af Frankrig, der var konge fra 1830 til 1848.
 
Parret fik følgende børn:

 Ferdinand Filip af Orléans, hertug af Chartres (1810 – 1842), gift med Helene af Mecklenburg-Schwerin, har efterkommere, deriblandt Jean, greve af Paris, hertug af Vendôme (født 1965), der er tronprætendent fra 2019.

 Louise af Orléans (1812 – 1850), gift med kong Leopold 1. af Belgien, har efterkommere, deriblandt Philippe af Belgien (født 1960), der er konge siden 2013.

 Marie af Orléans (1813 – 1839), gift med Alexander af Württemberg (1804–1881), har efterkommere, deriblandt Jean, greve af Paris, hertug af Vendôme (født 1965).

 Ludvig Karl af Orléans, hertug af Nemours (1814 – 1896), gift med en sønnedatter af Hertug Franz Friedrich af Sachsen-Coburg-Saalfeld, har efterkommere, deriblandt Jean, greve af Paris, hertug af Vendôme (født 1965) samt Gaston, greve af Eu og andre medlemmer af den brasilianske kejserfamilie.

 Prinsesse Françoise Louise Caroline d'Orléans (1816 – 1818), døde 2 år gammel.

 Clémentine af Orléans (1817 – 1907), gift med prins August Ludvig af Sachsen-Coburg og Gotha (1818 – 1881), fik efterkommere, deriblandt kong Ferdinand 1. af Bulgarien.

 François af Orléans, fyrste af Joinville (1818 – 1900), gift med Francisca af Brasilien, fyrstinde af Joinville, har efterkommere, deriblandt Jean, greve af Paris, hertug af Vendôme (født 1965).

 Charles af Orléans, hertug af Penthièvre (1820 – 1828), døde 8 år gammel.

 Henri af Orléans, hertug af Aumale (1822 – 1897), gift med en datter af Maria Clementina af Østrig (1798–1881), fik 7 børn, der alle døde, før de blev 22 år gamle.

 Antoine, hertug af Montpensier (1824 – 1900), gift med en datter af Ferdinand 7. af Spanien, har efterkommere, deriblandt Jean, greve af Paris, hertug af Vendôme (født 1965).

Der er mange ægteskaber mellem beslægtede i den franske kongefamilie, derfor er Jean, greve af Paris, hertug af Vendôme efterkommer af Henrik 4. af Frankrig (1553 – 1610) gennem hele 108 linjer.

Kilder 

Dronninger af Frankrig
Huset Bourbon
Huset Bourbon-Orléans
Rockingham Castle

Rockingham Castle var en kongelig borg og jagtslot i Rockingham Forest. Det ligger omkring 3 km nord for centrum af Corby i Northamptonshire i England.

Der lå et fæstningsanlæg, hvor slottet står, siden jernalderen, og det har været brugt under Romersk Britannien, sakserne og normannerne, idet den høje placering giver godt udsyn over floden Welland og dalen.

Efter den normanniske erobring af Storbritannien beordrede Vilhelm Erobreren efter 1066, at der skulle opføres en Motte-and-bailey-fæstning i træ ved Rockingham. Inden de næste tre årtier havde Vilhelm 2. erstattet det med en borg af sten.

Henrik 3. forstærkede fæstningen med et dobbelt D-tårn som porthus. Edvard 3. blev den sidste engelske konge, der besøgte slottet, mens det var i kronens eje.

Under den engelske borgerkrig havde Charles 1. udstationeret en garnison på slottet, og der blev flere mindre træfninger mellem kavalererne og rundhovederne. Det endte med at disse erobrede slottet i 1643 under Henry Grey, 1. jarl af Stamford. Det blev ødelagt i 1646, så kavalererne ikke kunne bruge det.

Rockingham Castle blev brugt til at filme BBC dramaserie By the Sword Divided om en engelske borgerkrig, hvor det blev brugt som "Arnescote Castle", der var kavalerfamilien Laceys hovedsæde. Slottet blev også brugt til actionkomedien Top Secret! (1984) med Val Kilmer.

Se også 
 Liste over borge og slotte i England

Referencer

Litteratur

Eksterne henvisninger 

Official website
Photos of Rockingham Castle and surrounding area on geograph

Slotte i Northamptonshire